অসীম কুমার উকিল

অসীম কুমার উকিল একজন বাংলাদেশী রাজনীতিবিদ যিনি নেত্রকোণা-৩ আসনের সাবেক সংসদ সদস্য। তিনি বাংলাদেশ ছাত্রলীগের সাবেক সাধারণ সম্পাদক ছিলেন। বর্তমানে তিনি বাংলাদেশ আওয়ামী লীগের সংস্কৃতিক বিষয়ক সম্পাদক হিসেবে দায়িত্ব পালন করছেন। নানান কর্মকাণ্ডে ভিতর্কিত ও আলোচিত সংসদ সদস্য ছিলেন তিনি।
 প্রারম্ভিক জীবন 
অসীম কুমার উকিলের জন্ম নেত্রকোণা জেলায়। তার স্ত্রী ও সাবেক সংসদ সদস্য অপু উকিল বাংলাদেশ যুব মহিলা লীগের প্রতিষ্ঠাতা সাধারণ সম্পাদক ও সংরক্ষিত নারী আসনের সাবেক সংসদ সদস্য।

 রাজনৈতিক জীবন 
কুমারের রাজনৈতিক জীবন শুরু বাংলাদেশ ছাত্রলীগের মাধ্যমে। বর্তমানে তিনি  বাংলাদেশ আওয়ামী লীগের সাংস্কৃতিক সম্পাদক। পূর্বে তিনি বাংলাদেশ ছাত্রলীগের সাধারণ সম্পাদক এবং আওয়ামী লীগের উপ-প্রচার সম্পাদক ছিলেন। তিনি ২০১৮ সালের একাদশ জাতীয় সংসদ নির্বাচনে সংসদ সদস্য নির্বাচিত হন।

 সমালোচনা 
২০১৯ সালের ১১ ডিসেম্বর অসীম কুমার উকিল এবং তার স্ত্রী অপু উকিলের বিরুদ্ধে দুর্নীতির অভিযোগ এনে তদন্তপূর্বক আইনগত ব্যবস্থা নিতে দুর্নীতি দমন কমিশনের কাছে আবেদন করেন নেত্রকোণা জেলা কৃষকলীগের সভাপতি কেশব রঞ্জন সরকার। কিন্তু দুদক কোনো পদক্ষেপ না নেওয়ায় ২০২০ সালের ৮ মার্চ আইনজীবী তৌহিদুল ইসলাম কেশব রঞ্জন সরকারের পক্ষে হাইকোর্টে রিট আবেদন করেন। এ রিট আবেদনের ওপর প্রাথমিক শুনানি শেষে হাইকোর্ট দুদককে রিটকারীর আবেদন নিষ্পত্তি করার জন্য মৌখিকভাবে নির্দেশ দেয়।

তাছাড়াও যখন তিনি সংসদ সদস্য ছিলেন নানা রকম সমালোচনার মুখোমুখি হয়েছেন। তৃণমূল আওয়ামী লীগের ও সহযোগী সংগঠনের অনেক নেতাকর্মির দাবি, এমপি হবার পর তৃণমূলের কর্মীদের থেকে তিনি অনেকটা বিচ্ছিন্ন হয়ে গেছেন। এরই পরিপ্রেক্ষিতে, ২০২৪ সালের ৭-ই জানুয়ারী, দ্বাদশ জাতীয় সংসদ নির্বাচনে স্বতন্ত্র প্রার্থী জনাব, ইফতেকার উদ্দিন তালুকদার পিন্টুর কাছে, নৌকা-প্রতিক নিয়েও চরমভাবে পরাজিত হন। 

 তথ্যসূত্র 

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:নেত্রকোণা জেলার ব্যক্তি